
REFERAT
Privind aprobarea Agendei manifestărilor culturale din anul 2011
 a Casei de Cultură a Municipiului Timisoara
Având în vedere adresa  nr. SC2011 – 3012/ 15.02.2011 a Casei de Cultură a Municipiului Timisoara prin care se solicită sprijin financiar pentru organizarea manifestărilor culturale din anul 2011, şi ţinându-se cont de art. 21, alin. 1, lit. (a) din OG nr.21/ 2007 privind instituţiile şi companiile de spectacole sau concerte, precum si desfăşurarea activităţilor de impresariat artistic, potrivit căruia “finanţarea programului minimal anual prevăzut în contractul de management se asigură din subvenţii acordate de la bugetul de stat sau de la bugetele locale, după caz”. 
Subliniem faptul că pentru anul 2011, O.R.D.A. (Oficiul Român pentru Drepturile de Autor) a modificat tarifele pentru organizarea de spectacole, acestea fiind majorate cu 8% faţă de cele de anul trecut. În plus, Casa de Cultură are de achitat şi alte taxe şi impozite noi (taxa de şomaj, impozit pe onorarii, CAS etc.). Toate aceste sume sunt incluse în bugetul solicitat fiecărui eveniment cuprins în Agenda manifestărilor culturale a Casei de Cultură a Municipiului Timişoara. De asemenea, pentru anul 2011 au fost introduse noi acţiuni dintre care amintim concerte de muzică de promenadă, cafe-concert, în parcurile din municipul Timişoara, Festivalul bianual Sabin Drăgoi – concurs internaţional de tenori, complex de manifestări pregătitoare proiectului privind candidatura municipiului Timişoara la titlul de Capitală Culturală Europeană etc. În plus, acţiunilor devenite tradiţionale li se va da o mai mare amploare, de ex.: Festivalul de Operă şi Operetă se va desfăşura pe parcursul a două weekenduri în loc de unul ca până acum, iar prin Festivalul Inimilor  se asigură un circuit euroregional de artă şi cultură tradiţională în Timişoara – Szeged – Herculane – Vrsac – Belgrad. Menţionăm şi faptul că zece evenimente (cele al căror buget nu este specificat) se vor realiza exclusiv din sponsorizări iar la restul evenimentelor, pe lângă sumele din bugetul local, se vor atrage şi sponsorizări.
Propunem, având în vedere Legea nr. 273/ 2006 privind finanţele publice locale, având în vedere art. 36, alin.2, lit. (b) si (d) si alin.6, lit. (a), pct.4  din Legea nr. 215/ 2001 privind administraţia publică locală şi în conformitate cu art.45 din Legea nr. 215/ 2001 privind administraţia publică locală, si conform OUG nr.189/2008 privind managementul instituţiilor de spectacole sau concerte, muzeelor şi colecţiilor publice, bibliotecilor şi al aşezămintelor culturale de drept public, si conform OG nr. 51/ 1998 privind îmbunătăţirea sistemului de finanţare a programelor şi proiectelor culturale aprobata prin Legea nr. 245/ 2001, precum si potrivit OG nr. 9/ 1996 privind îmbunătăţirea sistemului de finanţare a instituţiilor publice de cultura finanţate din venituri extrabugetare şi alocaţii de la bugetul de stat sau de la bugetele locale, precum şi a sistemului de salarizare a personalului din aceste instituţii, alocarea sumei necesare realizării acestui program, din cap.67.02. "Cultură, recreere şi religie".
Agenda manifestărilor culturale pentru anul 2011 cuprinde:
1. Salonul anual de artă plastică „Romul Ladea", (premierea celei mai bune lucrări de artă plastică a anului 2010 – vernisaj) 

2. „Ziua Îndrăgostiţilor” – Disco-bal cu premii şi surprise

3. “De ziua ta iubito” – Spectacol şi bal, ediţia a IX-a

4.  Târgul de Paşte

5. "Piata Traian - Locul de exprimare a identitatii cartierului Fabric", parte a programului "Tinerii decid" (HCL 463/20.12.2010)

6.  Expoziţia de pictură « Spiritualitate creştină în lumină şi culoare » ( expoziţie de icoane şi vernisaj)

7.  «Timişoara în Prim Plan: 40 de televiziuni din Europa vin la Timişoara «  (evenimente de promovare a ofertei culturale timişorene, desfăşurate în Piaţa Unirii cu ocazia Conferinţei anuale CIRCOM Regional care reuneşte 200 de personalităţi din domeniul audio-vizualului, directori de televiziuni regionale din întreaga Europă, producători de filme documentare, jurnalişti de ştiri, producători de jurnale)

8. Excursie de documentare a artiştilor plastici, membrii ai Asociaţiei Artiştilor Plastici « Romul Ladea« 

9.   Zilele Cartierelor, cu co-organizarea Consiliilor Consultative de Cartier

10.  “9 Mai Ziua Europei” (spectacole, expoziţii, simpozion)

11. « Timişoara-Mica Vienă » - complex de manifestări culturale în perioada estivală (sâmbăta – duminica) în P-ţa Unirii, Spectacole, concerte, expoziţii etc

12. Muzică de fanfară în parcurile Timişoarei (concerte de muzică de promenadă, cafe-concert, în parcurile din municipul Timişoara)

13. Bega Bulevard – concerte, expozitii, spectacole

14. Timişoara Artelor (Aleea personalităţilor, realizarea de expoziţii de artă plastică, cataloage de artă, promovarea artelor plastice, susţinerea artiştilor plastici timşoreni şi ai şcolii de artă timişorene)

15. “Serbările Copiilor” – manifestări dedicate zilei internaţionale a copilului

16. Seminar Internaţional de Folclor 

17. “Festivalul Inimilor”  -  ediţia a XXII-a -  Sărbătoarea folclorului mondial

18.  Turneu artistic al Ans. “Timisul” în Franta

19.  3 august – Ziua Timişoarei

20.  Participarea Ans. “Timişul” la Festivalurile Româneşti din SUA şi Canada

21.  Festivalul “Blues pentru Timişoara” ediţia  a VI-a

22.  Tabara anuală de creaţie a artiştilor plastici şi expoziţia taberei “Romul Ladea”

23.  Festivalul de Operă şi Operetă Timişoara 2011

24.   “Ruga Timişoarei” ediţia a XVI-a;

25.   Festivalul Plai

26.  Timişoara citeşte (tipărire de publicaţii şi cărti despre Timişoara şi /sau scrise de scriitori  timişoreni)

27. Timişoara culturală stradală (organizarea de serbări ale străzilor din zona istorică, inventarierea clădirilor de patrimoniu şi reconstituirea atmosferei de altă dată prin expoziţii , parade de costume, plimbări cu caleşti, proiecţii de filme, lecturi)

28.  Concertul anual din Peştera Româneşti

29.  Festivalul Internaţional de Film - TimiFilm Fest 2011

30.  Sprijinirea vieţii academice şi ştiinţifice a municipiului Timişoara (congrese, simpozioane, dezbateri)

31.  Festivalul Vinului, ediţia a XII-a

32.  Turneu artistic al Coralei feminine “Carmina Dacica” în Irlanda                                                                      

33.  Festivalul internaţional “Gala Blues Jazz” - Ediţia a XX-a

34.  Festivalul “Şanselor tale” ediţia a -V-a

35.  1  Decembrie  -  Ziua Naţională a României                             

36.  Târgul de Iarnă şi Serbările Crăciunului

37.  Gala Excelenţei Timişorene (premierea superlativelor pe anul 2011 în cultură, artă, sport, educaţie)

38.  Revelionul seniorilor ( vârsta a-III-a)

39.  Revelion 2011 si foc de artificii   
40. Festival gastronomic

41. Complex de manifestări pregătitoare proiectului privind candidatura municipiului Timişoara la titlul de Capitală Culturală Europeană
42. Festival Internaţional „Sabin Drăgoi”

43. Promovarea atracţiilor turistice locale şi regionale

44. Participarea Infocentrului Turistic la târguri şi expoziţii de turism în 2011

NOTĂ: sumele propuse vor fi alocate sau diminuate în funcţie de disponibilităţile şi prevederile bugetare pe anul 2011. 

